་ཚིག་ནི། །རིགས་
དང་ལྡན་ཅིང་མཆོག་ཏུ་བཞིན་བཟང་བ། །སྙིང་ལ་འབབ་དེ་མ་མ་ལགས་ཀྱང་ནི། །རྣམ་པ་ཀུན་ཏུ་
སྲེད་པའི་འཁྲི་ཤིང་གིས། །བདག་ཡིད་འཆིང་བ་བསྒྲུབ་ཕྱིར་དགའ་མ་ཡིན། །ཞེས་གབ་བྱ་རིགས་
ལྡན་བཞིན་བཟང་སྙིང་ལ་འབབ་པ་དེ་ལུས་སྐྱེད་པར་བྱེད་པའི་མ་མ་ཡིན་ཀྱང་རྣམ་ཀུན་སྲེད་པའི་
འཁྲི་ཤིང་གི་ཡིད་འཆིང་བའི་བྱ་བ་བསྒྲུབ་ཕྱིར་དགའ་མ་ཡིན་ནོ་ཞེས་པ་ཡིན་ཀྱང་། གབ་བྱ་མ་མ་ཡིན་
381

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བཞི་པ།
ཀྱང་བདག་གི་ཡིད་འཆིང་བའི་བྱ་བ་བསྒྲུབ་ཕྱིར་དགའ་མ་ཡིན་ནོ་ཞེས་མཚམས་སྦྱོར་ཚུལ་གྱིས་གབ་
བྱེད་བྱས་ཏེ་འབྲེལ་མེད་དུ་གོ་བ་ལྟ་བུ་སྟེ་ཀུན་ཏུ་འགྲོགས་པའི་གབ་ཚིག་ཅེས་ཀྱང་བྱའོ། །
༈ གཞན་ལ་གྲགས་པའི་སྒྲ་དག་གིས། །གང་དུ་སླུ་བ་སླུ་བྱེད་ཉིད། །ཅེས་པའི་མཚན་ཉིད་
ཅན་གྱི་སླུ་བྱེད་ཀྱི་གབ་ཚིག་ནི། དཔལ་གྱི་འབྲས་བུས་རྣམ་པར་མཚན་པ་ཡི། །མཆོག་ཏུ་ཡི་གར་
འོང་བའི་ལོ་ལེགས་དང༌། །མཛེས་པའི་ཟེའུ་འབྲུ་མ་ཉམས་པདྨའི་འཛུམ། །འཐོར་བས་སྲེད་ལྡན་
ཡིད་ལ་དགའ་བ་འཕེལ། ཞེས་གབ་བྱ་དཔལ་གྱི་འབྲས་བུ་སྟེ་སྐྱེས་པའི་སྒྲོ་བའི་རྣམ་པར་མཚན་པའི་
མཆོག་ཏུ་ཡི་གར་བབ་པའི་ཕོ་རྟགས་ལོ་ལེགས་པ་སྟེ་རིང་ཞིང་རྒྱས་པ་དང༌། མཛེས་པའི་ཟེའུ་འབྲུ་
ནད་སོགས་ཀྱི་མ་ཉམས་པའི་མོ་མཚན་པདྨའི་འཛུམ་གཉིས་མཐོང་བས་སྲེད་ལྡན་གྱི་ཡིད་ལ་དགའ་
བ་འཕེལ་ལོ་ཞེས་པ་ཡིན་ཀྱང༌། གབ་བྱེད་འབྲས་བུས་ཕྱུགས་པའི་ལོ་ལེགས་དང་ཟེའུ་འབྲུ་མ་ཉམས་
པའི་མེ་ཏོག་པདྨའི་འཛུམ་གཉིས་མཐོང་བས་སྲེད་ལྡན་གྱི་ཡིད་ལ་དགའ་བ་འཕེལ་ལོ་ཞེས་སྒྲ་གྲགས་
ཆེ་བས་བསླུས་ནས་རྨོངས་པར་བྱས་པ་ལྟ་བུའོ། །
༈ སྦྱོར་བ་ཤིན་ཏུ་འཁྲུགས་པ་ཡིས། རྨོངས་བྱེད་རིམ་པ་བྲལ་བ་སྟེ། ཞེས་པའི་མཚན་ཉིད་
ཅན་གྱི་རིམ་བྲལ་བའི་གབ ་ཚིག་ནི། འདྲེན་པ་ཁྱོད་ཐུགས་ཟབ་ཡངས་འཇིག་རྟེན་ན། ཡན་ལག་
བརྒྱད་ལྡན་ཆོས་ཚུལ་ཟུང་འཇུག་ལམ། བླང་དོར་བཅས་ལྡན་བཟང་པོའི་ངང་ཚུལ་གྱིས། །རིགས་
ཅན་འདུལ་བྱ་འདུལ་ལ་བསྟན་པའི་ཞབས། ཞེས་གབ་བྱ་ཨང་རིམ་ལྟར་ཁྲིམས་ཡན་ལག་བརྒྱད་
དང་ལྡན་པའི་ཆོས་ཚུལ་དང་ཟུང་འཇུག་སྔགས་གཉིས་ཀྱི་བསླབ་བྱ་དང་དམ་ཚིག་བསྲུང་བར་ཁས་
བླངས་པ་ཐམས་ཅད་དོར་ཀྱང་བཅས་པའི་ཁྲིམས་དང་ལྡན་པའི་བཟང་པོར་རློམ་པའི་ངང་ཚུལ་གྱིས་
རང་གི་རིགས་ཅན་གྱི་འདུལ་བྱ་འདུལ་བར་བྱེད་ལ། དེ་ལྟའི་སྤྱོད་པས་འཇིག་རྟེན་ན་སངས་རྒྱས་ཀྱི་
བསྟན་པའི་ཞབས་འདྲེན་པ་ཁྱོད་ཀྱི་ཐུགས་ནི་ཟབ་ཅིང་ཡངས་སོ། །ཞེས་པ་ཡིན་ཀྱང་གབ་བྱེད་གོ་
་ཤིན་ཏུ་དཀྲུགས་ཏེ་བཀོད་ནས་རྨོངས་པར་བྱས་པ་ལྟ་བུ་སྟེ་རིམ་པ་ལས་འདས་པའི་གབ་ཚིག་
ཅེས་ཀྱང་བྱའོ། །
༈ གང་ལ་དོན་རྟོགས་དཀའ་བ་ཡི། །ཚིག་ཕྲེང་དེ་ནི་རབ་ཅོམ་ཡིན། །ཞེས་པའི་མཚན་
382

རྗེ་བོད་མཁས་པའི་གབ་ཚིག་གི་དཔེར་བརྗོད་ལོགས་སུ་བཀོལ་ཏེ་བཤད་པ་མཁས་དབང་དགོངས་རྒྱན་པཎ་ཆེན་བླ་མའི་ཞལ་ལུང་།
ཉིད་ཅན་གྱི་རབ་བཅོམ་གྱི་གབྃ་ཚིག་ནི། སྤྲིན་གྱི་སོ་ཅན་ཉན་བྱེད་ཆུའི་སྲིན་པོའི། །རྒྱལ་མཚན་
འཛིན་པའི་འོག་པག་བཞིས་འཁྱུད་པ། །ཕྱག་རྒྱའི་སྣོད་དུ་བགྱིས་པའི་སུ་ཀིརྟི། །ལུས་མེད་སྒྲ་ཡི་
གནས་ཀྱི་འོད་སྣང་བཞིན། །ཞེས་གབ་བྱ་སྤྲིན་གྱི་སོ་ཅན་ནི་རི་དང་ཉན་བྱེད་སྣ་བ་སྟེ་རིའི་སྣ་བ་ཅན་
ས་གཞི་དང༌། དེ་ཉིད་ཆུ་སྲིན་རྒྱལ་མཚན་འཛིན་པའི་རྒྱ་མཚོ་ཆེན་པོ་བཞིའི་འོག་པག་གི་འཁྱུད་པ་སྟེ།
མདོར་ན་ས་གཞི་རྒྱ་མཚོ་དང་བཅས་པ་ཐམས་ཅད་དཀའ་ལས་མི་འདའ་བའི་ཕྱག་རྒྱའི་སྣོད་དུ་
བགྱིས་པའི་སུ་ཀིརྟི་སྟེ་གྲགས་པ་བཟང་པོ་ནི། ལུས་མེད་སྒྲ་སྟེ་འབྲུག་སྐད་ཀྱི་གནས་ནམ་མཁའི་ཉི་
མའི་འོད་ཟེར་གྱི་སྣང་བ་བཞིན་ནོ། །ཞེས་པ་ཡིན་ཀྱང་གབ་བྱེད་གྲགས་ཆུང་བའི་མངོན་བརྗོད་ཀྱི་
འཕྲེང་བས་གབ་བྱའི་དོན་བཅོམ་པ་ལྟ་བུའོ། །བཏང་བའི་དོན་བཀོད་ཚིག་དག་གིས། །སྡེབས་པ་
དག་གི་མཐུན་པའི་གཟུགས། ཞེས་པའི་མཚན་ཉིད་ཅན་གྱི་མཐུན་གཟུགས་ཀྱི་གབ ་ཚིག་ནི། འདབ་
འཕྲེང་སྣ་ལྔས་ཡོངས་འཁྱུད་ཡལ་གའི་ལྕུག །འཇམ་གཉེན་སྙན་པའི་དབྱངས་སྦྱིན་ཁུ་བྱུག་ཅན། །
མདངས་མཚར་མེ་ཏོག་མཆོག་གཅིག་རྩེར་དགོད་པའི། །འཁྲིལ་ལྡེམ་གསར་པའི་ལྗོན་ཤིང་དེ་རིང་
མཐོང་། །ཞེས་གབ་བྱ་ཁ་དོག་ལྔ་ལྡན་གྱི་ན་བཟའ་གསོལ། ཕྱག་ན་སྙན་པའི་དབྱངས་འབྱིན་པའི་པི་
ཝང་དང་ལྡན་ཞིང༌། མདངས་མཆོག་ཏུ་མཚར་བའི་ཞལ་རས་ཅན་གྱི་དབྱངས་ཅན་མཛེས་སྐུ་དེ་རིང་
གི་དུས་སུ་བདག་གིས་མཐོང་ངོ་ཞེས་པ་ཡིན་ཀྱང་། གབ་བྱེད་འདབ་འཕྲེང་ཁ་དོག་སྣ་ལྔས་འཁྱུད་
པའི་ཡལ་གའི་སྟེང་ན་སྙན་པའི་དབྱངས་འབྱིན་པའི་ཁུ་བྱུག་དང་ལྡན་ཞིང་། མདངས་མཚར་བའི་མེ་
ཏོག་གཅིག་ཁོ་ན་རྩེ་མོར་དགོད་པའི་ལྗོན་ཤིང་ཞིག དེ་རིང་གི་དུས་སུ་བདག་གིས་མཐོང་ངོ་ཞེས་
གབ་བྱ་དབྱངས་ཅན་མའི་བརྗོད་དོན་དངོས་སུ་མ་སྨོས་པར་དེ་དང་གཟུགས་མཐུན་པའི་དཔེ་ལྗོན་
ཤིང་བཀོད་ནས། དེ་དང་འབྲེལ་བའི་ཚིག་གིས་བསྡེབས་ནས་བརྗོད་དོན་གབ་པ་ལྟ་བུའོ། །
༈ མཚན་ཉིད་ཡོད་ཙམ་ངེས་ཚིག་དང་། །ལྡན་པའི་ཚིག་ནི་རྩུབ་མོའོ། །ཞེས་པའི་མཚན་
ཉིད་ཅན་གྱི་རྩུབ་མོའི་གབ ་ཚིག་ནི། ཆུ་ལས་སྐྱེས་རྣམས་ཆུ་མཚོར་ལུས་བརྟེན་ནས། །རབ་ཏུ་དཀར་
བའི་འཛུམ་བཅས་རྣམ་པར་རོལ། །ལྔ་པར་གྱུར་ཀྱང་ཤིས་པ་སྒྲུབ་པའི་སྒྲས། །ཀུན་ཡིད་འཕྲོག་དེ་
གདོས་བཅས་བེམ་པོའི་ཆོས། །ཞེས་གབ་བྱ་ཆུ་ལས་སྐྱེས་པའི་དུང་རྣམས་ཆུ་མཚོར་ལུས་བརྟེན་པ་སྟེ་
383

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བཞི་པ།
གནས་ནས་རབ་ཏུ་དཀར་བའི་འཛུམ་དང་བཅས་ཏེ་རྣམ་པར་རོལ་བར་བྱེད་ལ། དེ་དག་ལྔ་པར་གྱུར་
པ་སྟེ་ཤི་ཡང་ཤིས་པ་སྒྲུབ་པའི་སྒྲས་ཀུན་གྱི་ཡིད་འཕྲོག་པར་བྱེད་མོད་འོན་ཀྱང་དེ་ནི་གདོས་བཅས་
བེམ་པོའི་ཆོས་སོ་ཞེས་པ་ཡིན་ཀྱང༌། པདྨ་ཆུ་ནང་དུ་སྐྱེས་པ་ལ་ཆུ་སྐྱེས་ཀྱི་སྒྲ་འཇུག་པ་ལྟར་དུང་
ལའང་ཆུ་ལས་སྐྱེས་ཞེས་པ་དང༌། སོ་འཕྲེང་དཀར་པོ་བསྟན་པ་འཛུམ་པའི་ཐ་སྙད་བྱེད་པ་ལྟར་དུ་ཁ་
དོག་དཀར་བ་ལ་འཛུམ་པ་ཞེས་ངེས་ཚིག་བཤད་རུང་ཙམ་ཡོད་པའི་སྒྲ་ཉམས་སུ་མི་འགྲོ་ལ། མངོན་
བརྗོད་ཡོངས་གྲགས་ལྟར་གྱི་གོ་བ་བཙལ་མཁས་པ་སུས་ཀྱང་ཁ་ཚོན་མི་ཆོད་པས་མགོ་རྨོངས་པར་
བྱས་ནས། མཐར་གདོས་བཅས་བེམ་པོའི་ཆོས་ཞེས་ཚིག་རྩུབ་ཀྱིས་བརྗོད་པའི་རྣམ་པའང་ཡོད་པ་ལྟ་
བུ་སྟེ་འདི་ལ་གབ་བྱེད་ཀྱི་དབྱེ་བ་ཆེར་མེད་དོ། །
༈ གང་དུ་གྲངས་ཀྱི་ཀུན་རྨོངས་པར། །བྱེད་པ་གྲངས་ཉིད་ཅེས་བྱ་སྟེ། །ཞེས་མཚན་ཉིད་
ཅན་གྱི་གྲངས་ཀྱི་གབ་ཚིག་ནི། སྣ་ལྡན་དབུས་གནས་ཐེག་པ་རིམ་གསུམ་གྱི། །རྩེར་སོན་འགྱུར་
མེད་བཀྲ་ཤིས་གྲངས་ཚང་བས། །མཁས་པ་འགའ་ཡོད་གང་གི་ལེགས་བཤད་ནི། །དངུལ་ཆུའི་
ཐིགས་འཕྲེང་སོར་མོས་བཅོམ་པ་བཞིན། །ཞེས་གབ་བྱ་སྣ་ལྡན་གྱི་ཡི་གེ་ན་ཡིག་དབུས་ན་གནས་
ཤིང་ཐེག་པ་གསུམ་གྱི་གྲངས་དང་མཚུངས་པའི་ཡི་གེ་གསུམ་རྩེར་སོན་ལ་ཁྱོན་འགྱུར་མེད་དེ་གསལ་
བྱེད་ཀྱི་ཡི་གེ་ན་ག་ཛ་ནས་མ་ད་ར་སྟེ་བཀྲ་ཤིས་རྟགས་བརྒྱད་ཀྱི་གྲངས་ཚང་བ་ན་ག་ཛུ་ནས་མུ་དྲ་
ཞེས་མཚན་ཅན་གྱི་མཁས་པ་འགའ་ཞིག་ཡོད་ལ། མཁས་པ་གང་དེ་ཡི་ལེགས་བཤད་རྣམས་ནི་
དངུལ་ཆུའི་ཐིགས་འཕྲེང་སོར་མོས་བཅོམ་པ་སྟེ་བསྣུར་བ་བཞིན་དུ་མཐོར་ཞིང་ཞིག་པར་གྱུར་ཏོ་
ཞེས་པ་ཡིན་ཀྱང༌། གབ་བྱེད་ཐེག་པ་རིམ་གསུམ་དང་བཀྲ་ཤིས་གྲངས་ཞེས་གྲངས་ཀྱི་སྒོ་ནས་རྨོངས་
པར་བྱས་པ་ལྟ་བུ་སྟེ། ས་སྐྱ་པ་མང་ཐོས་ཀླུ་སྒྲུབ་རྒྱ་མཚོ་དང༌། རྗེ་བོད་མཁས་པའི་བླ་མ་འབྲུག་པ་
སངས་རྒྱས་རྡོ་རྗེ་གཉིས་རྩོད་པའི་ཚུལ་མཛད་པ་ལ་དགོངས་པ་ཡིན་ནམ་སྙམ་ཏེ་དཔྱད་པར་བྱའོ། །
གཞན་ཡང་། ལག་པའི་ཚོགས་ལས་རབ་འཁྲུངས་ཡོན་ཏན་སྐུ། །མངའ་བས་འགྲོ་བ་དུས་ཀྱི་མོས་པ་
བཞིན། །མཛད་པའི་ཚུལ་འདི་ཉི་མར་བསྟན་དབུས་ནས། །དམ་པའི་ཆོས་ཀྱི་འཁོར་ལོ་མེ་རུ་བསྐོར། །
ཅེས་གབ་བྱ་ཚོགས་གཉིས་ལ་འཁྲུངས་པའི་སྐུ་གསུམ་གྱི་གོ་འཕང་བརྙེས་ཏེ། འགྲོ་དྲུག་གི་མོངས་པ་
384

རྗེ་བོད་མཁས་པའི་གབ་ཚིག་གི་དཔེར་བརྗོད་ལོགས་སུ་བཀོལ་ཏེ་བཤད་པ་མཁས་དབང་དགོངས་རྒྱན་པཎ་ཆེན་བླ་མའི་ཞལ་ལུང་།
བཞིན་དུ་མཛད་པ་བཅུ་གཉིས་ཀྱི་ཚུལ་བསྟན་ནས་ཆོས་ཀྱི་འཁོར་ལོ་གསུམ་བསྐོར་ཏེ་ཞེས་པ་ཡིན་
ཀྱང་། གབ་བྱེད་ལ་གངྃ། ཡོན་ཏནཾ། ཉི་མྃ། མེ་ཞེས་གྲངས་ཀྱི་སྒོ་ནས་རྨོངས་པར་བྱས་པ་ལྟ་
བུའང་ངོ༌། །
༈ གང་དུ་དག་དོན་རྣམ་པ་གཞན། །སྣང་བ་དེ་ནི་རབ་བརྟགས་ཉིད། །ཅེས་པ་མཚན་ཉིད་
ཅན་གྱི་རབ་བརྟགས་ཀྱི་གབ་ཚིག་ནི། ཡིད་ཀྱི་ཤེས་པ་རྣལ་དུ་ཕེབ་བྲལ་ཞིང་། །རིག་རིག་ཕྱོགས་སུ་
ལྟ་བའི་སྟངས་ཞེན་པ། །ལུས་ཀྱི་འཁྲི་ཤིང་འདར་ལྡན་སྐྱབས་མེད་ལ། །མཚན་མོ་སྤྱོད་པ་ཁྱོད་ཉིད་
བརྩེ་བར་རིགས། །ཞེས་གབ་བྱ་ཟས་གོས་འཚོལ་སྒྲུབ་ཀྱིས་ཡིད་ཀྱི་ཤེས་པ་རྣལ་དུ་མི་འཕེབས་ཤིང་
སྡུག་ཅིང་ཕོངས་པས་རིག་རིག་ལྟ་བའི་སྟངས་ཞན་ལ། ཟས་ངན་པའི་ལུས་ཀྱི་འཁྲི་ཤིང་འདར་བ་དང་
ལྡན་པའི་དབུལ་པོ་སྐྱབས་མེད་བདག་ལ་མཚན་མོ་སྤྱོད་པ་སྟེ་རྐུན་པོ་ཁྱོད་ཉིད་བརྩེ་བར་རིགས་སོ་
ཞེས་རྐུན་པོ་ཞིག་ལ་ཞུ་བར་བྱེད་པའི་དོན་ཡིན་ཀྱང་། གབ་བྱེད་འདོད་ལྡན་འགའ་ཞིག་འདོད་
ཆགས་དོན་དུ་གཉེར་བའི་བློས་སེམས་མི་ཕེབས་ཤིང་མིག་གི་ལྟ་སྟངས་གཞན་ལ་ཆགས་པས་མྱོས་
པའི་ལུས་འདར་བ་དང་ལྡན་པའི་སྐྱབས་མེད་བདག་ལ་མཚན་མོ་སྤྱོད་པ་སྟེ་འདོད་ཆགས་ཁྱོད་ཉིད་
བརྩེ་བར་རིགས་སོ་ཞེས་གབ་བྱའི་བརྗོད་དོན་དང་རྣམ་པ་མཚུངས་པའི་དོན་གཞན་དུ་རྣམ་པར་རྟོག་
ཅིང་སྣང་བར་བྱེད་པའི་སྒོ་ནས་རྨོངས་པར་བྱས་པ་ལྟ་བུ་ཡིན་ལ། དེས་ན་འདི་ནི་བརྗོད་དོན་མཚུངས་
པ་དང༌། སྔ་མ་མཐུན་གཟུགས་ཀྱི་གབ་ཚིག་ནི་གཟུགས་མཚུངས་པ་ཡིན་པའི་ཁྱད་པར་ཕྱེད་པར་
བྱའོ། །
༈ གང་དུ་མིང་ལ་སྣ་ཚོགས་དོན། །བརྟགས་ཏེ་མིང་དུ་འདུས་པ་ཉིད། །ཅེས་པའི་མཚན་
ཉིད་ཅན་གྱི་མིང་དུ་འདུས་པའི་གབྃ་ཚིག་ནི། ལང་ཚོས་ཁེངས་ལྡན་ཁྱོད་འཇོམས་ཉག་ཕྲན་ཅན། །
ཐོག་མར་པུཥྤ་ཀ་ཞེས་སྙན་སྒྲོགས་པས། །བརྣག་དགེའི་ཟུག་རྔུ་སྦྱིན་པར་བྱེད་པ་པོ། །དཔའ་བོ་མ་
ཡིན་གེ་སར་ཅན་ཡང་མིན། །ཞེས་གབ་བྱ་ལང་ཚོ་དར་བས་ཁེངས་པ་ཁྱེད་ཉིད་འཛོམས་པར་བྱེད་པ་
པོ་ཉག་ཕྲན་ཅིག་ཡིན་ལ། འོན་ཀྱང་དེའི་ཐོག་མར་པུཥྤ་ཀེ་སྟེ་མེ་ཏོག་ཅེས་པའི་སྒྲ་སྙན་སྒྲོག་པར་བྱེད་
པས་ན་ཁྱོད་ལ་བརྣག་དཀའ་བའི་འདོད་ཆགས་ཀྱི་ཟུག་རྔུ་སྦྱིན་པར་བྱེད་པ་པོ་ཉག་ཕྲན་ཅན་དཔའ་
385

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བཞི་པ།
བོ་མ་ཡིན་ཞིང་གེ་སར་ཅན་མེ་ཏོག་ཀྱང་མིན་ནོ་ཞེས་ཡོངས་གཅོད་ཀྱིས་དེ་གཉིས་མིན་པ་དང༌། རྣམ་
གཅོད་ཀྱིས་མེ་ཏོག་མདའ་ཅན་ཡིན་པར་བསྟན་ཀྱང༌། གབ་བྱེད་བརྗོད་དོན་དངོས་ཀྱི་མིང་ལ་དོན་
གཞན་རྣམ་པ་སྣ་ཚོགས་པར་གོ་ཞིང་རིག་པར་བྱེད་པའི་ཚིག་གིས་བར་བཅད་ནས་ཉག་ཕྲན་ཅན་
དཔའ་བོ་དང་པུཥྤ་ཀ་མེ་ཏོག་ཁོ་ནར་འཁྲུལ་ཞིང་རྨོངས་པར་བྱས་ཀྱང་མཐར་བརྗོད་དོན་དངོས་ལ་
གཞོལ་ཞིང་འབབ་པ་ལྟ་བུ་སྟེ་མིང་གཞན་བར་བཅད་པའི་གབ་ཚིག་ཅེས་ཀྱང་བྱའོ། །
༈ ཚིག་ནི་ཆོས་མཚུངས་ལ་དག་པས། །དོན་གཞན་སྒྲིབ་པ་བསྒྲིབས་པའོ། །ཞེས་པའི་
མཚན་ཉིད་ཅན་གྱི་བསྒྲིབས་པའི་གབ་ཚིག་ནི། གྱེན་དུ་དྲང་བའི་བྱ་བ་རབ་དཀའ་ཞིང༌། །འབད་པ་
མེད་ཀྱང་ཐུར་དུ་ངང་གིས་འཇུག །རང་བཞིན་གཅིག་ཏུ་མི་གནས་གྱ་གྱུའི་ཚུལ། །ཀུན་ཏུ་སྟོན་ཏེ་
འབབ་ལྡན་མ་ཡིན་ནོ། །ཞེས་གབ་བྱ་གྱེན་ཏེ་ཡ་རབས་ཀྱི་ཕྱོགས་སུ་དྲང་དཀའ་ཞིང་འབད་སྩོལ་མ་
བྱས་ཀྱང་ཐུར་ཏེ་ངན་པའི་ཕྱོགས་སུ་ངང་གིས་འཇུག་པར་བྱེད་ལ། རང་བཞིན་གཅིག་ཏུ་མི་གནས་
པར་གྱ་གྱུའི་སྤྱོད་ཚུལ་དུས་ཀུན་ཏུ་སྟོན་པ་དེ་འབབ་ལྡན་དེ་ཆུ་བོ་མ་ཡིན་ནོ། །ཞེས་ཡོངས་གཅོད་
ཀྱིས་ཆུ་མ་ཡིན་པ་དང་རྣམ་གཅོད་ཀྱིས་སྐྱེ་བ་ངན་པ་སྟོན་པ་ཡིན་ཀྱང་གབ་བྱེད་གྱེད་དུ་དྲངས་དཀའ་
བ་ཐུར་དུ་ངང་གིས་འཇུག་པ། གཅིག་ཏུ་མི་གནས་པར་གྱ་གྱུར་འགྲོ་བ་ཞེས་གབ་བྱ་དང་ཆོས་
མཚུངས་པའི་ཚིག་དུ་མ་དང་མཐར་འབབ་ལྡན་མ། ཡིན་ནོ་ཞེས་གབ་བྱེད་གསལ་བར་བརྗོད་ནས་
བསྒྲིབས་པ་ལྟ་བུའོ། །
༈ རྣམ་གྲངས་སྒྲ་ནི་བཀོད་པ་ཡིས། །བསྒྲུབས་པ་དེ་ནི་མཐུན་པའི་སྒྲ། །ཞེས་པའི་མཚན་
ཉིད་ཅན་གྱི་མཐུན་པའི་སྒྲའི་གབ”་ཚིག་ནི། ཡི་གེ་བཟང་པོས་མངོན་པར་བརྗོད་པ་ཡི། །ཁམས་
ལས་ཡོངས་གྲུབ་རྒྱན་གྱིས་རྣམ་མཛེས་པ། །ཁྱེད་ཀྱི་གེ་སར་མིང་མཐུན་ཤར་གྱི་རིར། །ཉིན་མོར་བྱེད་
པ་འཕོས་འདྲས་བདག་ཡིད་ཕྲོགས། །ཞེས་གབ་བྱ་སུ་ཝ་ཎྞ་ཞེས་པ་ཡི་གེ་བཟང་པོ་དང་མདོག་བཟང་
སྟེ་གསེར་གྱི་མིང་དུའང་འཇུག་པ་དང༌། ཀེ་སར་ཞེས་པ་གེ་སར་དང་སྒྲའི་མིང་དུའང་འཇུག་པས་ན་
ཡི་གེ་བཟང་པོའི་མིང་གིས་མངོན་པར་བརྗོད་པའི་གསེར་གྱི་ཁམས་ཏེ་རྒྱུ་ལས་གྲུབ་པའི་རྒྱན་གྱིས་
རྣམ་པར་མཛེས་པ་ཁྱོད་ཀྱི་གེ་སར་དང་མིང་མཐུན་པའི་སྐྲ་ཚོགས་འོད་དང་ལྡན་པ་ནི་ཤར་གྱི་རི་རྩེར་
386

རྗེ་བོད་མཁས་པའི་གབ་ཚིག་གི་དཔེར་བརྗོད་ལོགས་སུ་བཀོལ་ཏེ་བཤད་པ་མཁས་དབང་དགོངས་རྒྱན་པཎ་ཆེན་བླ་མའི་ཞལ་ལུང་།
ཉིན་མོར་བྱེད་པའི་དཀྱིལ་འཁོར་ཕོས་པ་དང་འདྲ་བས་བདག་ཡིད་ཕྲོགས་སོ་ཞེས་པ་ཡིན་ཀྱང༌།
གབ་བྱེད་བརྗོད་བྱའི་དངོས་མིང་གསེར་དང་སྐྲ་ཞེས་པ་གསལ་བར་མ་བརྗོད་པར། དེ་དང་མི་མཐུན་
པའི་སྒྲའི་རྣམ་གྲངས་ཡི་གེ་བཟང་པོ་དང་གེ་སར་མིང་མཐུན་ཞེས་བཀོད་ནས་གབ་བྱའི་དངོས་མིང་
མི་གསལ་བའི་ཚུལ་དུ་བསྒྲུབས་པ་ལྟ་བུའོ། །
༈ གང་ཞིག་མངོན་སུམ་དོན་བསྟན་ཀྱང༌། །